by admin
अगर आप भोजपुरी फिल्म ‘बजरंग’ देखब त परदा पर से नजर ना हटा पाएब. एह फिल्म में देखावल गइल बा कि नाहियो चाहत दबंगन का सोझा गरीबन के दबे के पड़ेला. एह फिल्म के देखला का बाद सामाजिक हालात से नफरत पैदा होखी आ एही में निर्देशक, लेखक अउर अभिनेता के कामयाबी झलकी. एह फिल्म के फर्स्ट लुक देखे वाला लोग के इहे कहना बा.
निर्माता जे.पी. सिंह के फिल्म ‘बजरंग’ के क्लाइमेक्स कानून खातिर नफरत पैदा करी आ नफरत होखी ओह सामाजिक सरोकारन से जवना में आजुओ गाँव के नवही पिसात बाड़े.
फिल्म ‘बजरंग’ में भोजपुरी सुपर स्टार पवन सिंह, अक्षरा सिंह, नंबर वन खलनायक संजय पांडे समेत तमाम सितारा अपना बढ़िया अदाकारी से दर्शकन के दिल जीत लीहें ई दावा बा निर्माता जितेन्द्र प्रताप सिंह के.
ई फिल्म जल्दिये रिलीज होखे वाली बिया.
(शशिकांत सिंह रंजन सिन्हा के रपट से)
Categories: फिल्म, फिल्मकार |
1 Comment »
by admin
ऐतिहासिक कहानी पर बनल फिल्म “झाँसी की रानी लक्ष्मी बाई” के संगीत पिछला दिने मुंबई के रिक्रिएशन क्लब में इवा म्यूजिक कम्पनी जारी कइलसि. एह शुभ अवसर पर फिल्म जगत के अनेके मशहूर हस्ती मौजूद रहले जवना में खास रहले एकर निर्माता-निर्देशक राजेश मित्तल, बलराज बिज़, रूद्र कौशिक, अनिल नागरथ, एस. कुमार वगैरह. फिल्म पूरा हिंदुस्तान में एक साथ 16 मार्च के रिलीज होखे वाली बा.
.
बकौल लेखक, निर्माता- निर्देशक- राजेश मित्तल “झाँसी की रानी लक्ष्मी बाई” ऐतिहासिक फिल्म होखला का नते दर्शकन के मनोरंजन कइला का साथ ही सन्देशो दीही. एह फिल्म में अबही ले ना उजागर हो सकल कुछ जानकारियो दहल गइल बा जवना हमरा पाँच साल के मेहनत आ शोध के नतीजा हवे. एह फिल्म से नवहियन के संदेश दिहल गइल बा कि ई आज़ादी अतना सस्ता ना ह जतना सस्ता में एह आजादी के धज्जी उड़ावल जात बा. उम्मीद जतवलन कि दर्शक एकरा के जरूर आपन प्यार आ आशीर्वाद दीहें.
फिल्म के मुख्य कलाकार में शामिल बाड़े वन्दना सेन कशिश, मिलिंद गुणाजी, श्वेता मेनन, भारत कपूर, सुरेन्द्र पाल, राकेश सागर,कविता सिंह, ऋशभ राज,रानी शेट्टी, अनिल नागरथ, अनिल धवन, मास्टर ऐश्वर्या, पप्पू पोलिस्टर, ब्रावनी पराशर, राकेश पाण्डेय, ज़ान स्मिथ (लन्दन), पीटर (लन्दन), रवि पटवर्धन, किरण कुमार आ मोहन जोशी. निर्माता चन्द्रहास कुच्या, संगीत- अमरेश शाहाबदी, गीत- जितेश शाहाबदी, मारधाड़- मुख़्तार खान अउर जानी मास्टर के बा.
फिल्म का बारे में बतियावत राजेश मित्तल कहलन कि रानी झाँसी देशवासियन खातिर प्रेरणा के स्रोत हई आ एह फिल्म से उनुकर प्रेरणा देशवासियन ले चहुँपावे के कोशिश कइले बाड़न ऊ.
(अपना न्यूज के रपट से)
Categories: फिल्म, फिल्मकार |
No Comments »
by admin
निर्माता नवीन कुमार सिंह आ निर्देशक अजय गुप्ता के फिल्म ‘पागल प्रेमी’ अइसन भोजपुरी फिल्म हवे जवना के देखला का बाद तारीफ करे के शब्द कम पड़ जाई. एहमें विनय आनन्द अपना भूमिका के पूरा ग्लोरिफाई कइले बाड़न आ एह फिल्म में उनुकर अदाकारी बेमिसाब बा. ई कहना बा ओह लोग के जे एह फिल्म के फर्स्ट लुक देखले बा. कहना बा कि विनय आनन्द त अपना हर फिल्म में कुछ ना कुछ नया करबे करेले बाकिर एह फिल्म के संवादो बहुते चुटीला बा. सुनत घरी चेहरा पर हँसी आ व्यंग के अहसासो होखत बा.
‘पागल प्रेमी’ के कहानी में कईगो उतार चढ़ाव बा. निर्देशक अजय गुप्ता आ निर्माता नवीन कुमार सिंह एह फिल्म के आइडिया के बहुते खूबसूरती का साथ परदा पर उतरले बाड़े.
(शशिकांत सिंह रंजन सिन्हा के रपट से)
Categories: फिल्म, फिल्मकार |
No Comments »
by admin
भोजपुरी के चर्चित अभिनेत्री प्रिया शर्मा ले कहना बा कि फहीम खान का निर्देशन में बनत भोजपुरी फिल्म “दिल त पागल होला” एह साल के सुपर हिट फिल्म साबित होखी. निर्देशक फहीम खान के ई दुसरकी फिलिम हवे. एहसे पहिले ऊ सुपरहिट फिल्म “फूल बनल अंगार” से निर्देशन का क्षेत्र में एगो उपलब्धि हासिल कइले रहले.
अभिनेत्री प्रिया शर्मा फहीम खान के सुलझल निर्देशक बतावत कहली कि उनुका साशे काम कइल बहुते नीक लागल. अपना सेक्सी अवतार खातिर मशहूर नया जमाना के अभिनेत्री प्रिया शर्मा के मानना बा कि सिनेमा में तकनीक का साथे बदलावो आइल बा आ आजु के दौर में बहुते नीमन फिलिम बने लागल बावे. हालांकि कुछ निर्माता-निर्देशक भोजपुरी में कुड़ा-कचरा करके रखले बाड़. कहली कि अगर भोजपुरी के जिन्दा राखे के बा त नीमन फिलिम बनावे के पड़ी.
(दिनेश यादव के रपट से)
Categories: फिल्मकार |
No Comments »
ces_Latn bho_Deva bho_Deva bho_Deva bho_Deva bho_Deva mai_Deva fra_Latn ces_Latn bho_Deva unk bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn